Unul dintre cei mai în formă jucători din Superliga, șanse mici să ajungă la Euro. Panduru: "Îmi pun semne de întrebare!"
Naționala României dispută în luna martie două meciuri de pregătire împotriva Irlandei de Nord și a Columbiei.
- Vineri, 22 martie, 21:45, Arena Națională (București): ROMÂNIA – Irlanda de Nord.
- Marți, 26 martie, 21:30, Civitas Metropolitano (Madrid): Columbia – ROMÂNIA.
Printre jucătorii convocați de selecționerul Edi Iordănescu nu se numără unul dintre cei mai în formă fotbaliști ofensivi din Superliga: Alexandru Mitriță.
- În cele 29 de meciuri disputate în tricoul Universității Craiova, în acest sezon, Alexandru Mitriţă a marcat 12 goluri și a oferit 10 pase decisive.
Panduru nu crede că Mitriță va ajunge la Euro
Fostul internațional Basarab Panduru este de părere că Mitriță are șanse extrem de mici să ajungă la Campionatul European, deoarece are concurență mare pe post.
"Eu îmi pun semne de întrebare la Mitriţă, dacă merge la EURO. Că acolo sunt Coman şi Mihăilă.
Nu e nicio logică să fie. D-aia, acuma, am văzut o grămadă de jucători acolo, la lot. Nu voi comenta absolut deloc pentru că mi se pare că trebuie să-i chemi. Sunt astea două meciuri şi trebuie să-ţi faci o idee.
Dar eu cred că el e OUT de tot. El nu are ce face. În momentul ăsta, sportiv, el este foarte bun la Craiova. El, cum sunt alţii, care pe sportiv nu merită nimic, el merita să fie în lotul lărgit.
Faptul că el nu este în lotul ăsta lărgit mi-arată că el este OUT, dar nu pe considerente sportive. Nu ai cum să nu fii aici (n.r. - la acțiunea naționalei din martie) şi să te trezeşti să fii acolo, la EURO", a spus Basarab Panduru, potrivit Orangesport.
Panduru este de părere că Mitriță ar putea merge cu naționala la Euro doar dacă toți jucătorii de bandă pe care îi are acum Edi Iordănescu la dispoziție s-ar accidenta.
"Ai zis bine. Dacă foarte mulţi, adică toţi (n.r. - s-ar accidenta). Coman, Mihăilă, toată lumea", a punctat Panduru.
Când și unde joacă România la EURO
Naționala României va avea următorul program la EURO 2024, în cadrul calendarului complet al grupei E:
- 17 iunie: ROMÂNIA – Play-off B (Munchen, 16:00), Belgia – Slovacia (Frankfurt, 19:00)
- 21 iunie: Slovacia – Play-off B (Dusseldorf, 16:00)
- 22 iunie: Belgia – ROMÂNIA (Koln, 22:00)
- 26 iunie: Slovacia – ROMÂNIA (Frankfurt, 19:00), Play-off B – Belgia (Stuttgart, 19:00)
Se califică în faza optimilor de finală primele două clasate din fiecare grupă, plus cele mai bune 4 locuri trei din toate cele 6 grupe EURO 2024.
Urmăriți SPORT.RO și pe Google News